|  |  |
| --- | --- |
| Με το ποίημα «Ηγεμών εκ Δυτικής Λιβύης» ο Καβάφης φαίνεται να σατιρίζει την τάση ορισμένων ανθρώπων να παρουσιάζουν τον εαυτό τους ως κάτι που προφανώς δεν είναι, υποκρινόμενοι ανυπόστατες ιδιότητες και χαρακτηριστικά. | Διατύπωση θέματος |
| Στην πρώτη στροφή **περιγράφεται** μέσω της χρήσης επιθέτων (**κοσμίως ελληνική, μετριόφρων, λιγομίλητος, βαθύς στες σκέψεις του)** η εμφάνιση και η συμπεριφορά ενός πνευματικού και μυημένου στον ελληνικό τρόπο ζωής ανθρώπου. Όμως η περιγραφή στον πρώτο και τον δεύτερο στίχο της επόμενης στροφής **(Μήτε βαθύς στες σκέψεις ήταν, μήτε τίποτε.Ένας τυχαίος, αστείος άνθρωπος.)** αναιρούν το πορτρέτο της πρώτης δημιουργώντας **έντονη αντίθεση και ειρωνεία.** Ο βαθιά μυημένος στην ελληνική παιδεία ηγεμόνας παρουσιάζεται μέσω της **μεταφοράς «κι έτρεμεν η ψυχή του μη τυχόνχαλάσει την καλούτσικην εντύπωσιμιλώντας με**[**βαρβαρισμούς**](http://ebooks.edu.gr/ebooks/v/html/8547/2700/Keimena-Neoellinikis-Logotechnias_A-Lykeiou_html-empl/indexG3_6.html)**δεινούς τα ελληνικά»** σαν ένα φοβισμένο ανθρωπάκι που αγωνιά μήπως αποκαλυφθεί η πραγματική του ταυτότητα καθιστώντας ακόμα πιο αισθητή την καβαφική ειρωνεία. | Τεκμηρίωση με κειμενικούς δείκτες |
| Θεωρώ πως το ποίημα θέτει ένα σοβαρό προβληματισμό στους ανθρώπους όλων των εποχών και κυρίως στους νέους. Συχνά λόγω της χαμηλής τους αυτοπεποίθησης και της ανάγκης τους να γίνουν αποδεκτοί στις παρέες συνομήλικων, οι νέοι υιοθετούν συμπεριφορές και μιμούνται πρότυπα που δεν αντιπροσωπεύουν τον πραγματικό τους χαρακτήρα. Έτσι όμως απομακρύνονται από τις αξίες τους και τις πραγματικές τους ανάγκες, οδηγούμενοι σταδιακά στην απώλεια του αυτοσεβασμού και της αξιοπρέπειάς τους. Ίσως το ποίημα αποτελεί έμμεση προειδοποίηση για εμάς τους νέους να αγαπάμε τον εαυτό μας και να τον αποδεχόμαστε πρώτα εμείς, ώστε να μας αγαπήσουν και να μας αποδεχτούν και οι άλλοι. | Προσωπική θέση |